**Notă informativă**

**la proiectul de Hotărâre de Guvern**

**pentru aprobarea Strategiei în domeniul siguranţei alimentelor**

**pentru anii 2017– 2022**

Principiul de bază al politicii privind siguranța alimentelor este aplicarea unei abordări integrate care să includă toate etapele lanțului alimentar. Îmbunătățirea cadrului legislativ și normativ în acest domeniu va permite atingerea unui înalt grad de protecție a sănătății publice și a intereselor consumatorilor și va favoriza exporturile de produse alimentare și animalelor vii din Republica Moldova către Uniunea Europeană și către țările CSI.

Elaborarea în continuare a Strategiei în domeniul siguranţei alimentelor pentru Republica Moldova 2017– 2022 este determinată de prevederile Strategiei în domeniul siguranței alimentelor pentru anii 2011-2015, aprobată prin Hotărârea Guvernului nr.747 din 03 octombrie 2011, Strategiei naționale de dezvoltare agricolă și rurală pentru anii 2014-2020 cât și de Strategia națională de sănătate publică pentru anii 2014-2020.

De asemenea, unul din principalii vectori care impun elaborarea Strategiei în domeniul siguranţei alimentelor pentru Republica Moldova 2017– 2022 este Acordul de Asociere între Republica Moldova, pe de o parte, şi Uniunea Europeană şi Comunitatea Europeană a Energiei Atomice şi statele membre ale acestora, pe de altă parte, care obligă armonizarea cadrului normativ național la aquis-ul comunitar.

În același context, menționăm că Republica Moldova este membru al Organizației Mondiale a Comerțului. Astfel, sunt impuse implementarea măsurilor necesare pentru lichidarea baierilor tehnice în calea comerțului și facilitarea acestuia.

Cadrul legislativ național evidențiază necesitatea elaborării noii Strategii având drept imbold prevederile Legii nr.113 din 18.05.2012 cu privire la stabilirea principiilor şi a cerinţelor generale ale legislaţiei privind siguranţa alimentelor, a cărui principiu de bază este atingerea unui înalt nivel de protecție a sănătății publice și a intereselor consumatorilor. Acesta înglobează în sine și principiul de bază a politicii privind siguranța alimentelor cu o abordare integrată ”de la furcă la furculiță” care include toate sectoarele și etapele lanțului alimentar inclusiv producția de furaje, sănătatea plantelor și animalelor, bunăstarea animalelor, producția primară, procesarea alimentelor, depozitarea, transportul și comercializarea.

Totodată, menționăm că prevederile Legii nr.78 din 18.03.2004 privind produsele alimentare cât și a Legii nr.50 din 28.03.2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor operează cu principiile privind analiza, evaluarea și gestionarea riscurilor care reglementează domeniul privind siguranța alimentelor identificând potențialele pericole, puncte critice întru asigurarea inofensivității produselor alimentare și punerea lor sub control și supraveghere permanentă.

Principalul obiectiv al prezentei Strategii este obținerea unui înalt grad de protecție a sănătății umane și a intereselor consumatorilor prin garantarea siguranței alimentelor, obținerea unui acces sporit a produselor alimentare autohtone pe diverse pieți externe.

Agenția Națională pentru Siguranța Alimentelor este autoritatea responsabilă de implementare a cadrului normativ național privind asigurarea siguranței alimentare, a cărei competențe sunt delimitate de prevederile Legii nr.221 din 19.10.2007 privind activitatea sanitar-veterinară, Legii nr.113 din 18.05.2012 cu privire la stabilirea principiilor şi a cerinţelor generale ale legislaţiei privind siguranţa alimentelor, Legii nr.50 din 28.03.2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor și a Hotărârii Guvernului nr.51 din 16 ianuarie 2013 cu privire la organizarea și funcționarea Agenției Naționale pentru Siguranța Alimentelor. Astfel, se urmărește ca activitatea Agenției să asigure calitatea, uniformitatea, imparțialitatea și integritatea la efectuarea controalelor oficiale, garantând realizarea obiectivelor privind siguranța alimentelor.

Strategia are următoarea structură: (I) descrie situația curentă în sectorul siguranței alimentelor și control alimentar din Republica Moldova în cadrul a zece capitole generale; (II) identifică avantajele, dezavantajele, oportunitățile și riscurile printr-o analiză de tip SWOT; (III) definește obiectivul general și obiectivele specifice; (IV) definește problemele ce necesită intervenția Guvernului; și (V) identifică măsurile necesare în cadrul fiecăruia dintre domenii, stipulând clar responsabilitățile și termenele de executare.

Unele din principalele inovații care se propun de a fi realizate de prezenta Strategie este implementarea sistemului informatic integrat ”e-ANSA” având ca scop asigurarea unui schimb operativ și sigur de date și fluxuri electronice de documente, fortificarea cooperării instituțiilor implicate în asigurarea calității și inofensivității produselor alimentare prin instituirea unor platforme unice pentru Sănătatea Unică soluționarea și acționarea rapidă și eficace în situații de urgență și criză.

La fel, menționăm încheierea noilor Acorduri de cooperare pentru o valorificare mai bună a produselor autohtone și un control mai eficient asupra lor.

Activitățile prevăzute în Strategiei vor fi realizate în limitele resurselor financiare alocate în bugetele anuale ale autorităților respective, care vor fi planificate corespunzător. Totuși, pentru unele activități majore cele care implică, bunăoară, crearea infrastructurii, forță de muncă suplimentară, achiziții de echipament sau crearea sistemelor informaționale vor fi necesare costuri suplimentare care vor fi acoperite prin atragerea investițiilor a partenerilor externi. Drept indiciu pentru evaluarea costurilor a servit experiența experților menționați anterior reieșind din implicarea acestora în diverse proiecte similare în diverse țări aflate în curs de dezvoltare. Costurile respective au fost indicate în Planul de acțiuni în dreptul fiecărei acțiuni.

Prezentul act normativ nu are impact asupra activității de întreprinzător și nu necesită elaborarea analizei impactului de reglementare.

În cadrul Planului de acțiuni pentru implementarea Strategiei sunt formulate rezultatele scontate și indicatorii de progres care urmează a fi realizați pe perioada anilor 2017-2022. Indicatorii de progres au fost elaborați, reieșind din situația curentă în domeniul siguranței alimentelor și al controlului acesteia în Republica Moldova și vor fi folosiți pentru monitorizarea și evaluarea eficacității măsurilor. Indicatorii se referă la următoarele categorii generale: elaborarea și armonizarea legislației; rezultatele evaluărilor cu identificarea viitoarelor domenii prioritare; crearea infrastructurii; elaborarea proceselor, procedurilor, sistemelor și strategiilor; capacități umane fortificate în aspect de programe de sensibilizare și instruiri, coordonare și cooperare consolidată.

Proiectul de act normativ a fost elaborat de către Ministerul Agriculturii, Dezvoltării Regionale și Mediului în colaborare cu Agenția Națională pentru Siguranța Alimentelor şi cu suportul experților de talie mondială și națională contractați de Banca Mondială.

În contextul celor expuse, considerăm oportun şi necesar examinarea şi aprobarea proiectului emis spre avizare.

**Ministru al Agriculturii,**

**Dezvoltării Regionale și Mediului Vasile BÎTCA**

Ex: Manciu Alexandr

Tel.:022-222-545